title: Varsovia
text: Varsovia (en polaco Warszawa ) ye una ciudat polaca, capital d'o país y d'a voivodia de Mazovia.
  
  A suya población ye de 1.729.119  habitants (2014) en una superficie de 517,24 km², con una densidat de población de 3.343 hab/km². Con a suya aria metropolitana (Obszar Metropolitalny Warszawy), a suya superficie ye de 6.100,43 km².
  
  A ciudat, situata a o canto d'o río Vistula, ye a una altaria d'entre 78 y 115 metros sobre o livel d'a mar. Administrativament, ye dividita en 18 districtos (dzielnice en polaco).
  
  Ye a ciudat de Polonia con mayor numero d'habitans, y tamién o suyo centro economico y cultural, con 66 centros d'almostranza superior, encluyendo a Universidat de Varsovia.
  
  Fa parte d'a Organización d'as Ciudatz d'o Patrimonio d'a Humanidat.
  
  Historia 
  Varsovia ye a capital de Polonia dende l'anyo 1596, quan o rei Sechismundo III cambeó a capital de Polonia, que enantes de la Unión de Lublin yera Kraków.
  
  A Segunda Guerra Mundial estió desastrosa pa Varsovia, quedando arrasata a la fin de la guerra. Dende os primers días d'a guerra, o Fliegerkorps VIII d'a Luftwaffe, manato por Wolfram von Richthofen (o mesmo que heba manato o bombardeyo de Guernica por a Lechión Condor en a Guerra Civil Espanyola) fació bombardeyos aerios sobre Varsovia y a suya población civil, luego d'eliminar a l'aviación polaca.
  
  O gubierno d'ocupación alemán concentró a los chodigos de Varsovia y atras localidatz en un guetto (o guetto de Varsovia), dende on dimpués los nimbiaban a Treblinka. Os zaguers chodigos que quedoron en o guetto se subleboron sin exito dimpués que en deportasen a la mayoría. Tamién os polacos se sublevoron sin exito en 1944 en a conoixita Sublevación de Varsovia, sin recibir aduya de l'Exercito Royo sovietico que yera a man. Como resultato la parte viella de Varsovia quedó arrasata de tot, y fue recostruita dimpués d'a guerra.
  
  Población
  
  Puestos d'intrés 
   Ciudat viella de Varsovia.
   Palacio d'a Cultura y la Sciencia.
   Guetto de Varsovia.
  
  Esporte 
  Varsovia estió una d'as seus d'o EuroBasket 2009, chugando-se hi os partitos d'o Grupo C en o suyo pabillón Hala Torwar.
  
  Localidatz achirmanatas 
   1991:  Berlín (Alemanya).
  
  Referencias
  
  Vinclos externos 
  
    Pachina web oficial municipal.